AQSh va Vetnam “kimyoviy urush” oqibatlarini  bartaraf etish bo‘yicha ishlarni yakunladi

AQSh va Vetnam 7 noyabrda AQSh armiyasi tomonidan 1960-1970-yillarda Hindixitoy yarimorolidagi jangovar harakatlar vaqtida o‘ta zaharli defoliantlarning ommaviy qo‘llanishi oqibatlarini bartaraf etish bo‘yicha ilk qo‘shma loyiha amalga oshirilishi yakunlanganini ma'lum qildi. Nhan Dan nashrining ma'lum qilishicha, AQShning moliyaviy ko‘magida tomonlar 2012 yildan beri AQShning Danang shahridagi sobiq harbiy bazasi hududini zaharli moddalardan tozalash ishlarini amalga oshirishgan.
Ushbu urush vaqtida AQSh harbiy-havo kuchlari aviabazasi joylashgan Danang aeroportida o‘tgan tantanali marosimda Vetnam harbiy qo‘mondonligi va AQSh elchixonasi vakillari Xanoyda ham, Vashingtonda ham ikki davlat tarixidagi noxush sahifalarni varaqlashga yordam beruvchi ushbu birgalikdagi ishga katta ahamiyat berilishi ta'kidlab o‘tilgan. AQSh tomonidan 110 mln dollar ajratilgan loyihani bajarishga ketgan 6 yil davomida 30 gektar yer tozalangan. Endi bu yerni Danang xalqaro aeroportini kengaytirish uchun qo‘llash mumkin bo‘ladi. 
Danangdagi aviabaza urush yillarida Agent Orange – AQSh bombardimonchilari tomonidan vetnamlik partizanlar nazorat qilgan hududlar ustidan sochilgan defoliant saqlanadigan asosiy ombor bo‘lgan. 
Agent Orange ilk bor 1961 yil sentabrda Vetnamning janubiy qismidagi Kamau yarimoroli ustida sochilgan. Vetnamdagi urush vaqtida umumiy hisobda 80 mln litr defoliant sochilgan. Urushdan keyingi yillarda olib borilgan tadqiqotlar natijalari esa Vetnamda kimyoviy moddalardan dunyoning boshqa joyidan ko‘proq odam jabrlanganini tasdiqlagan. Taxminiy baholashlarga ko‘ra, 4,8 mlnga yaqin vetnamlik defoliant ta'siriga uchragan.